钦定古今图书集成/明伦汇编/氏族典/第522卷 > 薛天定
## 钦定古今图书集成/明伦汇编/氏族典/第522卷 > 薛天定

按《蕲水县志》：“天定，蕲水人。生宋末，会寇起，里人推为
郡长，募义保障，寇不敢深入。至元世祖下江南，手诏
召拜为防守抚郡按伏官。寻擢先锋使，从平闽定广，
下越，取淮，功勋益著。迁滇万户府总管，辖汉番兵马
使，经略边陲。再迁两淮防御都招讨，总镇江南。上护
军尝病，语曰：‘吾当临阵死公事，安能居牖下死儿女’”
手耶。至治癸亥，寇至淮，果力战，卒于军。赠总帅，谥“威
武。”子楚卿，延祐进士，袭职。